Kjördæmapot

Hér er skýrara dæmi um kjördæmapot en maður hefur séð í seinni tíð. Yfirleitt reyna menn að fara aðeins fínlegar í það.

Aðstoðarmaður ráðherra hrósar sér af því að hafa útvegað heimabyggð sinni hundruð milljóna (ef ekki milljarða) – og vill að heimamenn launi sér með því að kjósa sig. Ég tek fram þetta er aðstoðarmaður, ekki ráðherra, en lætur eins og hann hafi gert það ex officio – í krafti embættis síns.

Aðstoðarmaðurinn starfar reyndar fyrir ráðherra sem þykir óvenju harður í hagsmunagæslu fyrir sitt kjördæmi. Hann er alinn upp í góðum skóla, eiginlega við fótskör meistara.

Ráðherrann kom því til leiðar ásamt fáum öðrum að ráðist var í eina óhagkvæmustu framkvæmd Íslandssögunnar – og hefur upp á síðkastið, svona í tilefni af prófkjöri fyrir norðan, verið að hita upp á nýjan leik loforð um stóreflis gangaframkvæmdir í kjördæmi sínu.

Greinin hér að neðan birtist í blaðinu Fréttum 9. febrúar

- - -

Látum verkin tala

Ef borin eru saman síðasta heila ár Sjálfstæðisflokksins í samgöngu ráðuneytinu, 2006, og fyrsta heila ár Samfylkingarinnar í sama ráðu neyti, 2008, má sjá að framlög til almenningssamgangna hafa nánast tvöfaldast. Árið 2006 fóru um 303 milljónir í að styrkja flug og siglingar milli lands og Eyja en á árinu 2008 voru það um 590 milljónir. Með þessu freista ég þess að fá sem bestan samanburð vegna þess að erfitt er að bera saman ár þar sem ráðherra skipti verða.

Sem hlutfall af heildar fram lögum til almenningssamgangna hefur hlutur Eyja hækkað úr 30% í 40%, séu borin saman þessi tvö heilu ár.

Þetta er besti samanburðurinn og þó er ég ekki að taka með þarna framlög til Landeyjahafnar sem skipta milljörðum. Það sem liggur að baki þessari hækkun er aukin áhersla í ráðuneytinu á samgöngur við Vestmannaeyjar og stóraukið samstarf við heimamenn. Tölurnar tala sínu máli.

Eftir umtalsverðar rannsóknir, sem sýndu að kostnaður við gerð jarðganga til Vestmannaeyja væri slík ur að þau væru óraunhæfur kost ur, var ákveðið í ráðuneytinu að höggva á þann hnút sem kominn var á skipan framtíðarsamgangna við Vest mannaeyjar. Eyjamenn skiptust í þrjá hópa og var það áhersla und irritaðs og eindregin ráðlegging til Kristjáns Möllers, samgönguráð herra, að nú skyldi hafist handa við útboðsgerð fyrir Landeyjarhöfn og koma henni svo í framkvæmd.

Samgönguráðherra skipaði að minni ráðleggingu mig, Elliða bæjar stjóra og Unni Brá Konráðs dóttur, sveitarstjóra Rangárþings eystra, í stýrihópinn um Landeyja höfn og hefur samstarf okkar þar verið með miklum ágætum. Eftir rúmt ár verður ný höfn tilbúin og siglingar hefjast. Verkin tala.

Landeyjahöfn er gríðarleg fram kvæmd og í þessum töluðu orðum flytja tröllvaxnir vörubílar þúsundir rúmmetra af grjóti ofan af Selja landsheiði. Í næsta mánuði verður það svo flutt niður í fjöru og þá hefst gerð hafnargarðanna. Því miður náðist ekki að ganga frá smíði nýrr ar ferju vegna árferðisins en nú stendur yfir athugun á því hvort unnt sé að fá til leigu ferju sem sigla mun milli lands og Eyja þar til útboði og smíði nýrrar ferju lýkur. Samhliða því er kannað hvaða ráðstafanir þurfi að gera svo hægt sé að sigla á Herjólfi í Landeyjahöfn fyrst um sinn. Þegar þetta er ritað liggur ekki fyrir niðurstaða en þetta skýrist í næstu viku. Vinnan er á fullu. Verkin tala.

Landeyjahöfn og útboð og smíði nýs Herjólfs hefur verið mitt meginverkefni fyrir Eyjarnar en ég hef engu að síður komið að fjöldanum öllum af verkefnum sem tengjast Vestmannaeyjum, stórum og smá um; sat sjálfur við samningagerð um fjölgun ferða Herjólfs 2007, kom að samningum við Flugfélagið um flug milli lands og Eyja, fylgdi mál efnum Skipalyftunnar eftir til Brussel þó málið væri á forræði fjármálaráðuneytisins en því miður var málið eyðilagt með röngum vinnu brögðum í upphafi þess, tryggði áframhaldandi rekstur BSÍ sem áfangastað rútufarþega næstu 2 árin, hafði milligöngu um fjárstuðning við Kraft í kringum Ísland, vefstjóri samgönguráðuneytisins vinnur nú í fjarvinnu frá Vestmannaeyjum og er prýðisgott dæmi um það hvernig fjölda starfa er hægt að vinna hvar sem er á landinu.

Hér tæpi ég á nokkrum verkum sem ég hef komið að persónulega og gleymi eflaust einhverju. Þetta eru verk sem unnin eru í hljóði og af ánægju og að sjálfsögðu í samstarfi við fjölda fólks.

Nú langar mig að halda áfram á sömu braut sem þingmaður. Verkefni næsta kjörtímabils er að klára ferjusmíðina þannig að sómi sé að og tryggja að samgöngur milli Landeyjahafnar og Reykjavíkur verði bættar. Þá er það mín skoðun að með breytingum á lögum um lögskráningu skipa skapist prýðis tækifæri til þess að hýsa lög skráningu landsins alls hjá sýslu manninum í Vestmannaeyjum með tilheyrandi störfum. Bætt hafnarað staða og stórskipahöfn í Vestmanna eyjum eru verkefni nýrrar kynslóðar stjórnmálamanna sem nú lætur til sín taka og vinnur þvert á flokks línur. Verkin tala.

Í síðustu kosningum vantaði mig 56 atkvæði til þess að komast inn á þing en þá var ég í þriðja sæti á lista Samfylkingarinnar. Það voru mikil vonbrigði fyrir mig persónulega en ég kaus að leggja ekki árar í bát enda var stuðningurinn við mig mikill. Mér bauðst að gerast að stoðarmaður samgönguráðherra og ákvað með sjálfum mér að þar gæti ég sýnt hvað í mér býr.

Nú, þegar kosningar nálgast, legg ég þau verk í ykkar dóm. Ég bið ykkur einfaldlega um að bera saman þau verk sem unnin voru fyrir Eyjarnar á síðasta kjörtímabili og þau verk sem unnin voru á því sem nú rennur sitt skeið á enda eftir tæplega 2 ára stjórnarsetu. Ekki liggur enn fyrir hvernig skipað verður á lista Samfylkingarinnar en ég mun sækjast eftir 2. sæti hans. Ég er reiðubúinn að starfa áfram í þágu minnar heimabyggðar og kjör dæmisins alls. Þekking mín á sam göngumálum, fjarskiptamálum og málefnum sveitarfélaganna hefur snaraukist í störfum mínum og ég mun nýta hana í ykkar þágu. Ég mun áfram láta verkin tala.

Róbert Marshall.

Höfundur er aðstoðarmaður samgönguráðherra og varaþingmaður Suðurkjördæmis.